Diari Oficial de la Generalitat Valenciana


Sumari del DOGV 2445, del 08-02-1995 (1995/833774)

ORDRE de 15 de gener de 1995, de les conselleries d'Agricultura, Pesca i Alimentació; Educació i Ciència; i Treball i Afers Socials, per la qual es convoca concurs públic de projectes sobre cooperativisme, dirigit als centres educatius de nivell no universitari de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/15/(1)/dof/vci/html**

### Dades del document

Número de DOGV
:   2445

Data del DOGV
:   08-02-1995

Secció del DOGV
:   DISPOSICIONS GENERALS

Número del document
:   1995/833774


Data del document
:   15-01-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 15 de gener de 1995, de les conselleries d'Agricultura, Pesca i Alimentació; Educació i Ciència; i Treball i Afers Socials, per la qual es convoca concurs públic de projectes sobre cooperativisme, dirigit als centres educatius de nivell no universitari de la Comunitat Valenciana.  
El cooperativisme a la Comunitat Valenciana, a més de comptar amb una forta tradició, es presenta avui com a alternativa efectiva per impulsar l'economia, la creació de riquesa i la generació d'ocupació.  
D'altra banda, el món educatiu, cada vegada més conscient de la necessitat de facilitar a l'alumnat instruments d'inserció sòcio-laboral, troba en «l'educació per a la cooperació» un mitjà de facilitar activitats emprenedores.  
Finalment, els principis cooperatius de solidaritat, ajuda mútua, convivència, etcètera, són, en una societat democràtica com la nostra, la base en què s'han de fonamentar les relacions humanes a tots els nivells.   
Tot això ha fet que les conselleries d'Agricultura, Pesca i Alimentació; Educació i Ciència; i de Treball i Afers Socials de la Generalitat Valenciana, hagen dut a terme successives campanyes, entre els centres escolars, de conscienciació sobre el cooperativisme; campanyes que han tingut una resposta important per part d'aquests i que han estat positives en la contribució a fer més fàcil la transició del jove de l'escola a la vida activa.  
Per tot això, i fent ús de les facultats que ens confereix l'article 35 de la Llei 5/1983, de 30 de desembre, del Govern Valencià,  
ORDENEM:  
Primer  
Convocar un concurs públic, dirigit als centres educatius de nivell no universitari, de projectes adaptats a alguna de les modalitats següents:  
a) Elaboració de projectes de creació d'empreses cooperatives.  
b) Simulació del funcionament de cooperatives en el medi escolar, amb finalitat exclusivament educativa.   
Segon  
Aprovar les bases que regiran l'esmentat concurs, les quals s'inclouen en els annexos I, II i III d'aquesta ordre.  
Tercer  
Els premis i ajudes que cal concedir seran:  
- Per a la modalitat a) el premi consistirà en un viatge per conèixer la realitat cooperativa, organitzat per les conselleries convocants. Per cadascun dels projectes premiats assistirà al viatge un professor coordinador i un màxim de cinc alumnes que hagen treballat en aquest. La dotació total per a aquesta modalitat serà de tres milions de pessetes, amb càrrec a la línia pressupostària 404/000/95 del capítol IV del programa 714.40, de la Conselleria d'Agricultura, Pesca i Alimentació.  
- Per a la modalitat b) es concediran ajudes, fins un màxim de cent mil pessetes per projecte, destinades a desenvolupar les activitats contingudes en aquest. La dotació total per a aquesta modalitat serà d'un milió cinc-centes mil pessetes, amb càrrec a la línia pressupostària 411/000/795 del capítol IV del programa 322.10, de la Conselleria de Treball i Afers Socials.  
Quart  
Tota alteració de les condicions tingudes en compte per a la concessió de l'ajuda i, en tot cas, l'obtenció d'altres ajudes per a la mateixa finalitat procedents de qualsevol administració o ens públic, podrà produir la modificació de la resolució, i els beneficiaris hauran de notificar a la conselleria que lliure els fons la recepció d'aquestes, si és el cas.  
Cinquè  
Serà procedent el reintegrament de les quantitats percebudes i l'exigència de l'interès de demora des del moment del pagament de l'ajuda, en el casos previstos en el text refós de la Llei d'Hisenda Pública de la Generalitat Valenciana.  
Sisè  
Quan es tracte de centres educatius de caràcter privat, els beneficiaris de les ajudes hauran de justificar que es troben al corrent de les obligacions tributàries i amb la Seguretat Social, prèviament al lliurament dels pagaments.  
DISPOSICIONS FINALS  
Primera  
Es delega el director general d'Ocupació i Cooperació, de la Conselleria de Treball i Afers Socials, per a dictar la resolució de la concessió d'aquests premis i ajudes, així com les resolucions necessàries per al desenvolupament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 de gener de 1995  
El conseller d'Educació i Ciència,  
JOAN ROMERO I GONZáLEZ  
El conseller de Treball i Afers Socials,  
FRANCISCO J. SANAHUJA SANCHIS  
El conseller d'Agricultura, Pesca i Alimentació,  
JOSÉ MARíA COLL COMIN  
ANNEX I  
Bases comunes a les tres modalitats  
Primera  
Els sol·licitants que opten al concurs hauran de presentar instància, d'acord amb l'annex IV d'aquesta convocatòria, adreçada a la Conselleria de Treball i Afers Socials, Secció de Promoció i Foment del Cooperativisme, passeig de l'Albereda, 16-4t, 46682 València; directament o a través de qualsevol dels llocs relacionats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segona  
La valoració dels projectes la farà una comissió integrada per:  
President:  
- El director general d'Ocupació i Cooperacio, de la Conselleria de Treball i Afers Socials, o una persona que hi delegue.  
Vocals:  
- El cap de l'àrea de Formació Professional.  
- El director de l'Institut de Cooperativisme Agrari Valencià.  
- El cap del Servei de Cooperació.  
- El cap de Secció d'Iniciació Professional.  
- Tres representants del moviment cooperatiu nomenats per la Confederació de Cooperatives de la Comunitat Valenciana.  
- Un/a representant de la Inspecció Educativa, nomenat pel secretari general de la Conselleria d'Educació i Ciència  
- El cap de la Secció de Promoció i Foment del Cooperativisme.  
Tercera  
Una vegada valorats els projectes s'elevarà la proposta dels seleccionats al director general d'Ocupació i Cooperació de la Conselleria de Treball i Afers Socials, el qual, per delegació dels consellers, resoldrà el concurs, d'acord amb allò que s'estableix en els annexos II i III d'aquesta ordre.  
Quarta  
Aquesta resolució es notificarà als interessats, i es faran constar els premis o ajudes que corresponguen a cadascun dels projectes seleccionats, en funció de la modalitat.  
Cinquena  
Els treballs seleccionats quedaran en propietat de les conselleries convocants, les quals podran fer-ne ús i publicar-los si ho consideren convenient. La resta dels projectes podràn retirar-se en un termini de tres mesos de l'organisme on foren presentats, a partir de l'1 de juliol de 1995.  
ANNEX II  
Bases per als projectes de la modalitat a), elaboració de projectes de creació d'empreses cooperatives  
Primera  
L'objectiu d'aquesta modalitat és fomentar l'esperit cooperatiu, la iniciativa i la creativitat emprenedora de l'alumnat i del professorat de centres d'ensenyament no universitari de la Comunitat Valenciana, i oferir la fórmula cooperativa com a possibilitat real d'inserció en el moment d'acabar els estudis.  
Segona  
Els projectes de creació de cooperatives seran elaborats per grups d'alumnes, en nombre no inferior a cinc, de centres de nivell no universitari, coordinats per un/a o més professors/es.  
Tercera  
L'alumnat participant haurà d'estar matriculat en un centre d'ensenyament no universitari de la Comunitat Valenciana. En el cas dels coordinadors, es requerirà ser professor/a en actiu del centre.   
Quarta  
Els treballs tindran una extensió mínima de 25 folis i una màxima de 50, escrits a màquina i a doble espai. S'adjuntarà un resum del projecte amb una extensió màxima de dos folis.  
Cinquena  
Juntament amb les instàncies caldrà presentar la documentació següent:  
a) Certificat del secretari del centre en què s'acredite que l'alumnat que presenta el projecte està matriculat en el centre i que el professorat que ho coordina està en activitat en aquest centre.  
b) Original del projecte, on caldrà incloure, com a mínim:  
1. Tipus de cooperativa i raons de l'elecció.  
2. Activitat de la cooperativa.  
3. Situació actual del mercat i perspectiva de futur.  
4. Recursos de l'entorn que s'utilitzaran.  
5. Estudi econòmic i de viabilitat.  
6. Procés de creació de la cooperativa.  
Sisena  
La valoració dels projectes tindrà en compte els criteris següents:  
- Grau d'adequació a l'entorn: fins a 3 punts.  
- Innovació en l'aplicació de la fórmula cooperativa: fins a 5 punts.  
- Creativitat de la idea: fins a 5 punts.  
- Viabilitat societària i econòmica: fins a 5 punts.  
- Implicació del centre i d'altres organismes: fins a 2 punts.  
Total màxim: 20 punts.  
Setena  
Queda establerta com a data límit de presentació dels treballs el dia 15 de maig de 1995.  
Vuitena  
El concurs de projectes presentats en aquesta modalitat es resoldrà abans del 15 de juny del 1994 i el viatge en què consisteix el premi es realitzarà durant el mes de juliol.  
ANNEX III  
Bases per als projectes de la modalitat b), elaboració de projectes de simulació del funcionament de cooperatives en el medi escolar, amb finalitats exclusivament educatives  
Primera  
L'objectiu d'aquesta modalitat és fomentar les actituds solidàries i de participació, que constitueixen la base de la filosofia cooperativa, als centres educatius, a través de la simulació del funcionament de cooperatives, a realitzar al centre escolar.  
Segona  
Els projectes hauran de ser elaborats pels professors/es de centres d'ensenyament de nivell no universitari de la Comunitat Valenciana.  
Tercera  
Juntament amb la instància haurà de presentar-se la següent documentació:  
a) Certificat del secretari del centre en què s'acredite que el professorat que promou el projecte està en activitat en l'esmentat centre.  
b) Autorització del Consell Escolar per a la realització de les activitats projectades.   
c) Original del projecte, que haurà d'incloure com a mínim:  
1. Descripció de les activitats a realitzar a l'aula.  
2. Objectius programats.  
3. Nombre d'alumnes participants en l'activitat.  
4. Activitats escolars complementàries  
5. Participació de la comunitat escolar, pares, professorat, alumnat.  
6. Participació d'institucions i d'altres entitats: corporacions locals, cooperatives...  
7. Pressupost del cost de les activitats programades.  
Quarta  
En la valoració dels projectes es tindran en compte els punts recollits en els orginals presentats (base tercera c)), d'acord amb la seua idoneitat per tal de facilitar el coneixement del model cooperatiu a través de la seua simulació  
Cinquena  
El termini per a presentar el projecte inicial, amb detall de les activitats i pressupost d'aquestes, serà d'un mes des de la publicació d'aquesta ordre en el Diari Oficial de la Generalitat Valenciana.  
Sisena  
El tribunal qualificador dels projectes, amb la composició que es recull en la base segona de l'annex I d'aquesta ordre, seleccionarà els projectes que siguen susceptibles de rebre ajuda, en el termini de dos mesos des de la publicació d'aquesta ordre i es notificarà la resolució als interessats. En qualsevol cas, per poder fer efectiva l'ajuda, s'haurà de presentar una memòria detallada. Aquesta memòria haurà de presentar-se abans del 15 de juliol de 1995 i contindrà una descripció del desenvolupament del programa d'activitats i consecució dels objectius previstos.  
Així mateix, s'adjuntaran documents acreditatius (originals o fotocòpies compulsades) de la despesa efectuada pel centre escolar, i de compliment de les obligacions tributàries i amb la Seguretat Social, d'acord amb el que estableix l'article sisè d'aquesta ordre.  
La documentació esmentada haurà de presentar-se a la Secció de Promoció i Foment del Cooperativisme, de la Conselleria de Treball i Afers Socials.  
En cas què l'import total dels justificants presentats no assolesca la quantia consignada en la relació inicial de projectes seleccionats, aquesta es minorarà, d'acord amb les despeses efectivament acreditades.  
ANNEX IV  
Model de sol·licitud d'ajuda per a  
projectes sobre cooperativisme  
..., com a representant del centre ...,  
EXPOSE:  
Que una vegada convocat el concurs públic de projectes sobre cooperativisme, per ordre de..., hi concórrec amb aquest projecte, coordinat pel professor/a ... la modalitat de:  
a) Projectes de creació de cooperatives.  
b) Simulació del funcionament de cooperatives al medi escolar.  
(Assenyaleu amb una X el que escaiga)  
Que, amb aquesta finalitat, hi adjunte la documentació següent:  
a) Original del projecte.  
b) Certificat del secretari del centre.  
c) Autorització del Consell Escolar per a la modalitat b)  
d) NIF i dades bancàries del centre sol·licitant amb visat de l'entitat creditícia, per tal de transferir l'import de l'ajuda, en cas de ser premiat el projecte.  
Per tot això,  
DEMANE:  
Participar en el concurs, i accepte les bases que s'inclouen en l'ordre.  
Signat: ...  
..., a ... de ... de 1995  
SECCIó DE PROMOCIó I FOMENT  
DEL COOPERATIVISME  
CONSELLERIA DE TREBALL I AFERS SOCIALS


Còpia Permalink ELI